Հայկական բարեգործական ընդհանուր միությունը (ՀԲԸՄ) մշակել է կրթական և զբոսաշրջային մուլտիմեդիա էլեկտրոնային գրքերի մի շարք, ինչպես նաև ընտանիքների համար նախատեսված հավելվածներ, որոնք անդրադառնում են Հայաստանի մասին ամենատարբեր թեմաների: Ամենանոր հավելումը «Վայոց Ձոր» վերնագրով բազմաբովանդակ էլեկտրոնային գիրքն է, որը ստեղծվել է Սմիթսոնյան ինստիտուտի կողմից իրականացվող և ԱՄՆ ՄԶԳ կողմից ֆինանսավորվող «Իմ Հայաստան» ծրագրի հետ համագործակցության արդյունքում: